Milers de veïns i veïnes d'Alaquàs protagonitzen la reobertura del Castell d'Alaquàs
30/03/2007 15:01:00

# Milers de veïns i veïnes d'Alaquàs protagonitzen la reobertura del Castell d'Alaquàs

*   30/03/2007 15:01:00
*   [Imprimir](#)
*   Compartir
*    https://www.alaquas.org/documento.asp?id\_do=10063

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10063%2F0&title=Ajuntament%20d%27Alaqu%C3%A0s.%20Premsa.Milers%20de%20ve%C3%AFns%20i%20ve%C3%AFnes%20d%27Alaqu%C3%A0s%20protagonitzen%20la%20reobertura%20del%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10063/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10063/10063_Form_4.jpg)](https://www.alaquas.org/ficheros/documentos/2007/2/10063/10063_Form_10.jpg "<a href='https://www.alaquas.org/ficheros/documentos/2007/2/10063/10063_Form_10.jpg' target=_blank><i class='fa fa-external-link' aria-hidden='true'></i>.Milers de veïns i veïnes d'Alaquàs protagonitzen la reobertura del Castell d'Alaquàs</a>")

L'audició d'un Stradivarius i un espectacular muntatge escènic van ser els actes centrals de l'esdeveniment

El Castell d'Alaquàs ha obert les seues portes al públic. Milers de veïns i veïnes assistiren ahir dijous 29 de març a l'acte de reobertura del Castell i a la inauguració de l'exposició "Realisme i Espiritualitat". Una vesprada de festa i de cultura dedicada a l'art, a la música i a l'espectacle va servir perquè els ciutadans d'Alaquàs tornaren a prendre el seu monument més preciat i pogueren conèixer amb tot detall la rehabilitació duta a terme a l'edifici i les possibilitats culturals que ja ofereix aquest nou Centre de Cultura i Educació.

El so del Stradivarius Vesuvius, de la col·lecció del Comune de Cremona i a mans del concertista Krilov, va servir d'obertura a l'acte presenciat per milers de persones. L'Alcalde d'Alaquàs, Jorge Alarte i el Sindaco de Cremona, Gean  Carlo Corada, van intervindre a continuació per  donar les gràcies a tots els presents. L'Alcalde d'Alaquàs va expressar en públic el seu orgull pel que ha segut el projecte i l'esforç col·lectiu protagonitzat per la ciutadania i el més important de la història d'Alaquàs: la recuperació del Castell.

A continuació, actors i actrius, música, foc,  art i color prengueren els carrers d'Alaquàs per celebrar la reobertura del monument. La companyia de teatre valenciana, Teatre de l'Ull, va estrenar l'espectacle "El Renaixement del Castell", un innovador muntatge preparat especialment per a aquest acte.

L'espectacle va constar constarà de tres parts diferenciades que van transportar els espectadors a l'Edat Mitjana, al Renaixement i a la Contemporaneïtat, una idea motivada pel tipus d'esdeveniment i per la temàtica de l'exposició que acull el monument històric. Amb el propòsit de sorprendre l'espectador, desenes d'actors i actrius van omplir la plaça de la Constitució amb diverses escenes i actuacions que involucraren tots els veïns i les veïnes en les representacions.

Tot el muntatge es va dur a terme amb un ample desplegament de mitjans, infrastructures, il·luminació, audiovisuals, retransmissió en directe i focs artificials, que van anunciar la reobertura del Castell d'Alaquàs i la inauguració de l'exposició.